Stargate (cinta)

:*Iste articlo ye sobre una cinta estausunidense de ciencia-ficción de l'anyo 1994; ta atros usos, se veiga *'Stargate (desambigación)***.


***Stargate*** (títol orichinal en [[Idioma anglés|anglés]], en [[Idioma aragonés|aragonés]] ***Puerta estelar***, estrenada en [[Aragón]] con o títol mixto en anglés y [[Idioma castellano|castellano]] de ***Stargate: Puerta a las estrellas***, en aragonés ***Stargate: puerta enta las estrelas**') ye una cinta de cine de ciencia-ficción d'aventuras d'acción coproducida por o cine estausunidense y lo cine francés estrenada l'anyo 1994, dirichida por Roland Emmerich seguntes un guión orichinal d'él mesmo y de Dean Devlin, con una banda sonora orichinal de David Arnold, una dirección de fotografía de Karl Walter Lindenlaub y una producción cinematografica de Joel B. Michaels, Oliver Eberle y Dean Devlin ta las productoras Metro-Goldwyn-Mayer, Centropolis Film Productions, Carolco Pictures y Le Studio Canal+. Fan parte de l'elenco d'a cinta, entre d'atros actors, Kurt Russell, James Spader, Jaye Davidson, Viveca Lindfors, Alexis Cruz, Mili Avital, Leon Rippy, John Diehl, Carlos Lauchu, Djimon Hounsou, Erick Avari, French Stewart, Christopher John Fields, Derek Webster, Jack Moore, Steve Giannelli, Rae Allen y Richard Kind. Ye la cinta que se troba en l'orichen d'a franquicia cinematografica *[[Stargate]]*.

En a ciudat echipciana de Giza, en l'anyo 1928 l'arqueologo Paul Langford, acompanyau por a suya filla Catherina, ha trobau piedras con escritura hieoglifica y atros signos, que cubren un gran cerclo metalico. En 1994 demana a l'echiptologo Daniel Jackson que prebe de descifrar a escritura, que se troba en una base militar d'a *[[United States Air Force]]* fendo parte d'un prochecto secreto, supervisau por o coronel Jack O'Neil. Jackson descifra as inscripcions y con as suyas indicacions d'ubre un forau de cuco que conecta a la Tierra con una atra planeta distant. Jackson, O'Neill y un grupo de militars de l'Air Force Special Operations Command marchan a lo suyo traviés, plegando enta una planeta clamada Abydos. I troban una colla d'humans treballando ta extrayer un mineral rarizo, que identifican como lo mesmo mineral d'o cual ye feita la puerta estelar y Jackson descubre que ixa chent charra en echipciano antigo, podendo-se comunicar con éls. A la fin descubren que ha plegau una nau espacial a on i viacha Ra, un extraterrestre que s'apodera de cuerpos humanos ta apolargar a suya propia existencia y que con ixa finalidat plegó enta l'Antigo Echipto ta secuestrar-ie amás a una población esclava que treballase en Abydos ta extrayer ixe raro mineral. Ixa situación continó dica que los echipcianos esclavos se rebeloron y destruyoron a puerta estelar. Agora lo grupo de terrestres ha de luitar contra Ra, que ha descubierto que s'ha tornau a ubrir a puerta estelar y deseya ninviar a lo suyo traviés una bomba atomica reforzada con o misterioso mineral, que li atorgará encara mas potencia a la bomba y li permetirá destruyir a civilizacion terrestre.

A cinta s'ambienta en 1928 y 1994 en Colorado en os Estaus Unius y en Echipto; y las suyas escenas se filmoron en Long Beach, Los Angeles y Winterhaven (California) y Yuma (Arizona).

Ye una cinta que ha recibiu bels premios y nominacions, encara que garra d'éls no s'incluye en o conchunto d'os premios mas conoixius u destacaus d'o panorama cinematografico internacional.

## Elenco

## Se veiga tamién
* Cine en 1994.
* Cintas de 1994.

## Referencias

## Vinclos externos

*  ''Stargate'' en Internet Movie Database.
*  ''Stargate'' en Rotten Tomatoes.